Реверс

Реверс (латынча revertor – артка бурам, кайра кайтам), реверс механизми – 1) машинанын (кыймылдаткычтын) же анын жумушчу бөлүктөрүнүн негизги кыймылынын багытын карама-каршы өзгөртүүчү механизм. Поршендүү машиналарда реверс бөлүштүргүч механизмдер менен трансмиссияга аралык звенону кошуу менен иштейт. Реверс авиация кыймылдаткычтарында аба винтинин калактарын бурат же чыккан газдардын агымын башка жакка багыттайт, ал эми электр кыймылдаткычтарда дүүлүктүргүч оромдогу токтун багытын (туруктуу ток кыймылдаткычында) өзгөртөт; 2) тыйындын же медалдын арткы бети; биринчи бети аверс деп аталат. 
Категория: Техника
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9